Eðlisbreyting á akstursgreiðslum til þingmanna eftir að þær voru gerðar opinberar Greiðslur til þingmanna vegna aksturs hafa dregist verulega saman eftir að ákveðið var að birta þær á vef Alþingis . Í ár nema greiðslur vegna notkunar eigin bifreiðar 14 prósent af því sem þær námu árið 2017 . Sá sem fékk hæstu endurgreiðslurnar á því ári hefur ekki fengið eina krónu í endurgreiðslu vegna eigin bifreiðar í ár . Eðlisbreyting á akstursgreiðslum til þingmanna eftir að þær voru gerðar opinberar Greiðslur til þingmanna vegna aksturs hafa dregist verulega saman eftir að ákveðið var að birta þær á vef Alþingis . Í ár nema greiðslur vegna notkunar eigin bifreiðar 14 prósent af því sem þær námu árið 2017 . Sá sem fékk hæstu endurgreiðslurnar á því ári hefur ekki fengið eina krónu í endurgreiðslu vegna eigin bifreiðar í ár . Á fyrstu sjö mánuðum ársins 2019 fengu þingmenn landsins alls tæplega 2,4 milljónir króna endurgreiddar frá Alþingi vegna aksturs eigin bifreiða . Ef endurgreiðslur verða sambærilega næstu fimm mánuði ársins munu heildargreiðslur vegna aksturs eigin bifreiða verða um 4,1 milljón króna á þessu ári . Alls hafa þingmenn síðan til viðbótar leigt sér bílaleigubíla fyrir 11,1 milljónir króna á fyrstu sjö mánuðum ársins og fengið um 1,8 milljón króna endurgreiddar vegna eldsneytiskostnaðar , greiðslna vegna notkunar á jarðgöngum og töku leigubíla . Framreiknað má búast við því að heildarkostnaður þingmanna vegna aksturs verði um 26,1 milljón króna . Allt árið 2018 námu greiðslur vegna notkunar á eigin bifreiðum 8,4 milljónum króna og því ættu þær að óbreyttu að helmingast milli ára . Þá notuðu þingmenn líka bílaleigubíla fyrir alls 19,3 milljónir króna og fengu endurgreiðslur vegna eldsneytis , jarðganga og leigubíla upp á tæplega 3,2 milljónir króna . Samanlagt var því kostnaðurinn í fyrra 30,7 milljónir króna . Auglýsing Þegar notkunin er borin saman við árið 2017 , þegar endurgreiðslur úr opinberum sjóðum vegna notkunar þingmanna á eigin bifreiðum námu samtals 29,6 milljónum króna , þá hefur orðið eðlisbreyting . Væntar greiðslur í ár eru um 14 prósent af því sem var endurgreitt í vasa þingmanna vegna kostnaðar sem varð til við notkun á eigin bifreiðum á því ári . Þá námu meðalgreiðslur á mánuði 2,4 miljónum króna , sem er sama upphæð og þingmenn hafa krafist endurgreiðslu á frá byrjun árs og út júlímánuð 2019 . Þetta má sjá í tölum um greiðslur til þingmanna sem birtar eru á vef Alþingis . Þegar kostnaður vegna bílaleigubíla , eldsneytis , jarðganga og leigubíla er talinn með var kostnaðurinn vegna aksturs þingmanna á árinu 2017 alls 42,7 milljónir króna . Kostnaðurinn hefur því dregist saman , í krónum talið og án tillits til verðbólgu , um tæplega 40 prósent . Vert að taka fram að árið 2017 var ansi sérstakt . Þá voru einungis 66 þingfundardagar og 14 dagar teknir frá undir nefndarfundi . Ástæðan var vegna stjórnarmyndunarviðræðna eftir kosningarnar 2016 , sem drógust inn á árið 2017 , stjórnarslita í september 2017 og svo kosninga í október 2017 , sem leiddu í kjölfarið til nýrra stjórnarmyndunarviðræðna sem lauk ekki fyrr en 30. nóvember það ár . Til viðbótar fór þingmenn í jólafrí , páskafrí og langt sumarfrí . Þeir unnu því ekki mikið á árinu 2017 . Auglýsing Því er ljóst að í kjölfar mikillar umfjöllunar fjölmiðla um aksturskostnað Alþingismanna , sem var opinberaður í fyrsta sinn í byrjun árs í fyrra , þá hefur endurgreiðslubeiðnum þingmanna vegna notkunar á eigin bílum fækkað verulega . Raunar hefur allur kostnaður vegna aksturs þingmanna dregist umtalsvert saman . Þetta má sjá í upplýsingum um laun og kostnaðargreiðslur þingmanna sem birtar eru á vef Alþingis . Almenningi neitað um upplýsingar árum saman Fjölmiðlar reyndu árum saman að fá upplýsingar um hvaða þingmenn fái endurgreiðslu vegna aksturs , en án árangurs . Í svari forseta var greint frá því hversu háar greiðslur þeir tíu þingmenn sem fengu hæstu skattlausu endurgreiðslurnar þáðu á síðustu fimm árum . Ekki var hins vegar greint frá nafni þeirra . Í tölunum mátti þó sjá að fjórir þingmenn sem þáðu hæstu endurgreiðslurnar fengu samtals 14 milljónir króna , eða tæplega helming allra endurgreiðslna vegna aksturs . Reiði þegar greiðslur voru opinberaðar Upplýsingarnar vöktu upp mikla reiði og ásakanir um mögulega sjálftöku þingmanna . Í kjölfarið varð það krafa þings , þjóðar og fjölmiðla að allar greiðslur vegna aksturs yrðu gerðar opinberar og að þær yrðu persónugreinanlegar . Þá varð það einnig krafa að allar aðrar greiðslur sem þingmenn fá vegna starfa sinna yrðu gerðar opinberar , sundurliðaðar og mörg ár aftur í tímann . Auk þess var ákvæði í reglum um þingfarakostnað , sem fjallar um bílaleigubíla , gert skýrara til að tryggja að slíkir séu frekar teknir en að þingmenn séu að nota eigin bifreiðar . Breytingarnar náðu einkum til þingmanna sem falla undir svokallaðan heimanakstur , þ.e. akstur til og frá heimili daglega um þingtímann . Það eru þingmenn sem búa í nágrenni Reykjavíkur ( á Suðurnesjum , Vesturlandi , Árnessýslu o.s.frv. ) . Akstur á eigin bifreiðum , sem kemur til endurgreiðslu , varð eftir breytingarnar bundinn hámarki við 15.000 km . Eftir þann kílómetrafjölda á skrifstofa Alþingis láta umræddum þingmanni í té bílaleigubíl . Ásmundur fékk hæstu greiðslurnar Sá þingmaður sem þáð hafði hæstu greiðslurnar vegna aksturs var Ásmundur Friðriksson , þingmaður Sjálfstæðisflokks . Samkvæmt svari forseta hafði hann keyrt alls 47.644 kílómetra á árinu 2017 og fengið rúmlega 4,6 milljónir króna endurgreitt vegna þessa . Frá 2013 og út árið 2017 námu endurgreiðslur til Ásmundar alls 23,5 milljónum króna vegna notkunar hans á eigin bifreið . Í lok nóvember 2018 endurgreiddi Ásmundur skrifstofu Alþingis 178 þúsund krónur vegna ferða sem honum hafði verið endurgreiddar á árinu áður . Þetta gerði hann vegna þess að honum hafi orðið það ljóst „ að það gæti orkað tvímælis að blanda saman ferðum mínum um kjördæmið og ferðum á sama tíma með tökufólki ÍNN . “ Frá því að akstursmálið var opinberað í byrjun árs 2018 hafa orðið stakkaskipti á akstursgreiðslum til Ásmundar . Í fyrra fékk hann samtals endurgreiddar 684 þúsund krónur vegna notkunar á eigin bifreið auk þess sem kostnaður vegna leigu á bílaleigubílum var tæplega 1,2 milljónir króna . Þá nam eldsneytiskostnaður 639 þúsund krónum og aksturkostnaður Ásmundar því samtals rétt yfir 2,5 milljónum króna . Greiðslur til hans vegna aksturs nánast helminguðust milli ára . Hættur að nota eigin bifreið Í ár hefur dregið enn meira úr endurgreiðslum til Ásmundar . Raunar hefur hann ekki fengið eina krónu endurgreidda vegna notkunar á eigin bifreið . Kostnaður vegna bílaleigubíla og eldsneytis , sem hann hefur fengið greiddan úr opinberum sjóðum , nemur samtals tæplega 1,4 milljónum króna vegna fyrstu sjö mánaða ársins 2019 . Haldi notkun Ásmundar áfram með sama hætti má ætla að árlegur akstur hans muni kosta skattgreiðendur um 2,4 milljónir króna . Hann er sem stendur í öðru sæti yfir þá þingmenn sem hafa fengið hæstu endurgreiðslurnar vegna aksturs á árinu . Fyrir ofan hann er samflokksmaður hans Vilhjálmur Árnason , en greiðslur vegna bílaleigubíla og eldsneytis til hans fram til júlíloka 2019 námu samtals rúmlega 1,5 milljón króna . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .